NAPIŠI V ZVEZEK:

**JOSIP JURČIČ: KOZLOVSKA SODBA V VIŠNJI GORI**

**JOSIP JURČIČ** velja za enega najbolj znanih dolenjskih pripovednikov 19. stoletja. Napisal je prvi slovenski roman Deseti brat, znana pa so še druga njegova dela (povesti Sosedov sin, Domen ...).

**KRATKA VSEBINA:** Zgodba se dogaja v Višnji Gori. Lukež Drnulja je imel kozla Lisca. Nekega popoldneva mu je kozel pobegnil in je dirjal po mestu. Pred seboj je zagledal vrt uglednega višnjanskega meščana Andraža Slamorezca. Lisec je razmišljal, kako bi prišel do zelenjave, toda vrt je bil ograjen s plotom in Lisec ni mogel priti noter. V tem trenutku je opazil kozlovo namero Andraž Slamorezec. Odločil se je, da bo tožil Lukeža in njegovega kozla. Čez šest dni so se zbrali župan, svetovalci, starešine in vsi veljaki Višnje Gore. Pred seboj so imeli kozlovsko sodbo. Zbrana je bila tudi velika množica Višnjanov. Ljudje so odločili, naj sodi berač in vedež Flere Krivostegno. Razsodil je takole: ker kozel zelja ni pojedel, bi ga pa rad, naj bo po svoji senci tepen z devetimi udarci. Njegov gospodar Drnulja pa naj tepež gleda z zavezanimi očmi, ker mu je kozel pobegnil, in pol ure bodo s palico zamahovali nad njim.

To besedilo je **humoreska –** to jekrajša šaljiva zgodba z različnimi oblikami humorja. Komične so lahko same besede, način govora, situacija ipd. Ljudje in njihova dejanja so prikazana v smešni, a ne žaljivi luči.

Sporočilo Kozlovske sodbe je, da je **človeška nespamet lahko celo usodna.**

DODATNA NALOGA: Poslušaj radijsko igro (traja 24 minut) na tej povezavi: <https://www.youtube.com/watch?v=yN6iQz6WgDI>